2017 Lexus NX NX Turbo Sport Utility in San Antonio #12599 | Red McCombs Drive Away Motors
Pre-Owned 2017 Lexus ES ES 350 FWD 4dr Car $27,502 Spur wakker nostalgie aan in buiteland | Maroela Media
Spur wakker nostalgie aan in buiteland
Spur in Nieu-Seeland (Foto: Amy Baker)
Koeksisters, biltong, braaivleis… en natuurlik ook een van Suid-Afrika se gewildste kettingrestaurante, Spur, is van die goed waarna Suid-Afrikaners wat in die buiteland woon die héél meeste verlang.
Só het ŉ groep oud-Suid-Afrikaners wat in Nieu-Seeland woon aan die North Harbour News vertel nadat ŉ Spur in Albany, noord van Auckland, in laat-Oktober sy deure oopgemaak het.
Mede-eienaar van dié restaurant, Jaco Jordaan, het aan dié gemeenskapskoerant vertel die restaurant is sedert sy opening elke dag vol bespreek.
“ŉ Jong meisie was só oorweldig toe sy die restaurant besoek het, sy het in trane uitgebars. Nadat mense die openingsaand bygewoon het, het nuus oor Spur in Nieu-Seeland soos ŉ veldbrand op sosiale media versprei,” het Jordaan gesê.
“Die Dinsdag ná die opening was daar lang toue mense wat by die restaurant wou kom eet. Ons het nog nie ŉ enkele keer geadverteer nie.”
Jordaan en sy sakevennoot, Mark Farrelly, is albei afkomstig van Kaapstad.
Spur het reeds in 1967 sy deure in Suid-Afrika oopgemaak en het intussen ŉ gewilde huishoudelike naam geword.
Don en Jane Govender en hul kinders Sai en McKenzie, een van talle gesinne wat na Nieu-Seeland verhuis het, het gesê dié Spur “laat ŉ Suid-Afrikaanse voetspoor hier in Nieu-Seeland en neem ons weer terug huis toe. Ons wil keer op keer net teruggaan en meer hê.”
Bron: North Harbour News
Die eienaars, Jaco Jordaan en Mark Farrelly (Foto: Amy Baker)
Deel van: Karmenaadjies, Koolstoof
ŉ Hans ding is ŉ ditsemse, watsemse ding
Hier is die top-10 SA restaurante vir 2016
Gedagte vir die dag: Te goed om waar te wees
Dis goeie nuus! Wil julle nie dalk ‘n paar spur restaurante in Kanada oopmaak nie. Stede bv. soos Calgary, Winnipeg, Vancouver en Edmonton ens.
Koeksusters, biltong en braai – ja.
Spur – nee dankie. Meskien so paar jaar terug maar nou deesdae betaal jy deur jou nek vir ‘n stukkie vleis met baie groen blaartjies as versiering en dan is die stukkie vleis nie eers wat wonders nie.
Ek eet al lankal nie meer by SPUR nie, dit is ONGELOOFLIK DUUR !!!
Nee wat, hou verby dankie !!!
Weet iemand dalk of Spur n status restaurant is ek bedoel verskeie restaurante word bekroon met n ster of twee of drie want dit kan dalk beantwoord word hoekom dit so duur is?
Ek het 35 jaar gelede by Spur ge eet van daar my vraag
Hoop dis goedkoper daar as hier by ons. Weet iemand waar kan mens finansiering vir uit eet kry